આજે સવારથી રાજ્યની વિધાનસભાની 182 બેઠકો માટેની મતગણતરી હાથ ધરાઇ રહી છે. મતગણતરીનો પ્રારંભ થઇ ગયો છે. જે માટે ચૂંટણીપંચે તમામ પ્રકારની તૈયારીઓ પૂર્ણ કરી લીધી હતી. રાજ્યમાં સત્તાનું પુનરાવર્તન થશે કે પરિવર્તન તે જાણવા માટે ગુજરાતના નાગરિકો સહિત સમગ્ર દેશ આતુર છે. રાજ્યમાં 37 મતગણતરી કેદ્રો પરથી થનાર મતગણતરીમાં 1828 ઉમેદવારોનું ભાવિ નક્કી થઈ જશે. તેની સાથે જ ખૂબ ઝડપથી ગુજરાતનો તાજ કોના શિરે આવશે તે પણ નક્કી થઈ જશે.